stanford-oval/wikipedia huggingface dataset:
ประสิทธิ์ ชัยวิรัตนะ
งานการเมือง > สมาชิกสภาผู้แทนราษฎร

นายแพทย์ประสิทธิ์ ชัยวิรัตนะ ได้รับการเลือกตั้งเป็นสมาชิกสภาผู้แทนราษฎรมาแล้ว 6 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดชัยภูมิ สังกัดพรรคกิจสังคม
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดชัยภูมิ สังกัดพรรคกิจสังคม
การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดชัยภูมิ สังกัดพรรคสามัคคีธรรม
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดชัยภูมิ สังกัดพรรคชาติพัฒนา (พ.ศ. 2535) → พรรคไทยรักไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดชัยภูมิ สังกัดพรรคไทยรักไทย
การเลือกตั้งซ่อมสมาชิกสภาผู้แทนราษฎรจังหวัดชัยภูมิ แทนตำแหน่งที่ว่าง พ.ศ. 2551 สังกัดพรรคพลังประชาชน (พ.ศ. 2541) → พรรคเพื่อไทย
เครื่องราชอิสริยาภรณ์

พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2551 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
รัตนรัตน์ เอื้อทวีกุล

| รัตนรัตน์ เอื้อทวีกุล |
| --- | --- |
เกิด: 1 มีนาคม พ.ศ. 2529 (38 ปี) รัตนรัตน์ เอื้อทวีกุล
คู่สมรส: กัลย์ กัลย์จาฤก (2557–ปัจจุบัน)
บุตร: 3 คน
อาชีพ: นักแสดง นางแบบ
ผลงานเด่น: สุนทรีย์ เรื่อง เราสองสามคน   หนูเอื้อย เรื่อง คุณชายปวรรุจ (ละครโทรทัศน์)
รัตนรัตน์ เอื้อทวีกุล หรือ พลอย นักแสดงและนางแบบชาวไทย เกิดเมื่อวันที่ 1 มีนาคม พ.ศ. 2529 และเป็นฝาแฝดกับ เพชร รัตนารัตน์ เอื้อทวีกุล
รัตนรัตน์ศึกษาที่คณะ Business of Arts Major Japanese มหาวิทยาลัยอัสสัมชัญ รัตนรัตน์เข้าวงการจากการแสดงภาพยนตร์โฆษณา และมีผลงานละครเรื่องแรกคือ เจ๊ดันฉันรักเธอ กับค่ายโพลีพลัส จากนั้น ยุวดี ไทยหิรัญ เจ้าของค่ายยูม่าได้ทาบทามมาแสดงละคร สายสืบสายสะดือ ร่วมกับ รัตนารัตน์ แฝดพี่ และรับบทเป็นฝาแฝดกันอีกครั้งในละคร ชมพู่แก้มแหม่ม รัตนารัตน์ มีผลงานแสดงภาพยนตร์ เราสองสามคนปัจจุบัน ดำรงตำแหน่งผู้บริหารก้านกล้วยแลนด์
ด้านชีวิตส่วนตัว เข้าพิธีสมรสกับ เต็นท์ - กัลย์ กัลย์จาฤก กรรมการผู้จัดการบริษัท กันตนา โมชั่น พิคเจอร์ส ทายาทคนที่ 2 ของ จาฤก กัลย์จาฤก บอสใหญ่ของบริษัทกันตนา กรุ๊ป จำกัด (มหาชน) เมื่อวันที่ 8 กันยายน 2557 เวลา 18:00 น. ที่ห้องเลิศ วนาลัยบอลรูม โรงแรมสวิสโซเทล นายเลิศปาร์ค หลังคบหากันมา 2 ปี โดยขณะนั้น ทั้งคู่ได้ยอมรับกับสื่อว่าพลอยตั้งครรภ์ได้ 4 เดือนแล้ว
ปัจจุบัน พลอย รัตนรัตน์ มีบุตรชายทั้งหมด 3 คนคือ
น้องตน เกิดเมื่อวันที่ 9 กุมภาพันธ์ พ.ศ. 2558
น้องตู เกิดเมื่อวันที่ 27 มิถุนายน พ.ศ. 2559
น้องเต เกิดเมื่อวันที่ 19 เมษายน พ.ศ. 2564
ผลงาน > ละครโทรทัศน์

| ปี | เรื่อง | บทบาท |
| --- | --- | --- |
| 2548 | เจ๊ดันฉันรักเธอ |  |
| 2549 | สายสืบสายสะดือ |  |
| 2551 |  ชมพู่แก้มแหม่ม | ลำลวน |
| 2556 | คุณชายปวรรุจ | หนูเอื้อย |
| 2556 | จุดนัดภพ | จั๊ก |
| 2556 | บ้านนี้มีรัก | ข้าว (รับเชิญ) |
ผลงาน > ภาพยนตร์

(2553) เราสองสามคน แสดงเป็น สุนทรีย์ คู่กับ มณฑล จิรา
(2557) ห้องหุ่น แสดงเป็น พลอย คู่กับ อนันดา เอเวอร์ริ่งแฮม
(2560) Die Tomorrow แสดงเป็น หญิงสาว คู่กับ ซันนี่ สุวรรณเมธานนท์
ผลงาน > มิวสิกวิดีโอ

(2547) ผู้หญิงคนนั้น...ที่ฉันไม่เคยได้เป็น ของ ไชน่า ดอลส์
(2549) กรุณาพูดดังๆ ของ Zita Zalai
(2553) หวังดีประสงค์รัก ของ กัน เดอะสตาร์
(2554) พูดไม่คิด ของ Season Five
(2554) สัมผัสที่เจ็บ ZEAL
(2555) คำอธิษฐานด้วยน้ำตา โดม เดอะสตาร์
(2556) ข่าวร้ายหรือเปล่า - วสันต์ โชติกุล
(2556) ความรักไม่อนุญาต - ปนัดดา เรืองวุฒิ
ผลงาน > ถ่ายแบบนิตยสาร

Campus
Lisa weekly Vol.8 No.10
OZONE vol. 1 no. 2 March 2004
รางวัล

รางวัลภาพยนตร์แห่งชาติ สุพรรณหงส์
| ปี | ผลงาน | สาขา | ผลรางวัล |
| --- | --- | --- | --- |
| 2553 | เราสองสามคน | นักแสดงนำหญิงยอดเยี่ยม | เสนอชื่อเข้าชิง |
| 2560 | ดายทูมอร์โรว์ | นักแสดงสมทบหญิงยอดเยี่ยม | รอประกาศผล |

รางวัลชมรมวิจารณ์บันเทิง
| ปี | ผลงาน | สาขา | ผลรางวัล |
| --- | --- | --- | --- |
| 2553 | เราสองสามคน | นักแสดงนำหญิงยอดเยี่ยม | เสนอชื่อเข้าชิง |
| 2560 | ดายทูมอร์โรว์ | นักแสดงสมทบหญิงยอดเยี่ยม | รอประกาศผล |

รางวัลคมชัดลึก อวอร์ด
| ปี | ผลงาน | สาขา | ผลรางวัล |
| --- | --- | --- | --- |
| 2553 | เราสองสามคน | นักแสดงนำหญิงยอดเยี่ยมประเภทภาพยนตร์ | เสนอชื่อเข้าชิง |
แหล่งข้อมูลอื่น

รัตนรัตน์ เอื้อทวีกุล  nangdee.com
พลอย -รัตนรัตน์ และ เพชร-รัตนารัตน์ เอื้อทวีกุล เก็บถาวร 2010-01-27 ที่ เวย์แบ็กแมชชีน
เพชร-พลอยเซ็กซี่ แฝดอัญมณี เก็บถาวร 2010-06-18 ที่ เวย์แบ็กแมชชีน
http://hilight.kapook.com/view/8369
อินสตาแกรม ส่วนตัว ของ พลอย
ราโมน่า ซาโนลารี่

| ราโมน่า ซาโนลารี่ |
| --- | --- |
เกิด: 12 เมษายน พ.ศ. 2522 (45 ปี) ราโมน่า ซาโนลารี่ กรุงเทพมหานคร ประเทศไทย
บุตร: 3 คน
อาชีพ: นักแสดง นางแบบ พิธีกร
ปีที่แสดง: พ.ศ. 2538–2553
ผลงานเด่น: สนธิยา – สนสะท้าน (2539)  ทีร่า – หุบเขากินคน (2540)
สังกัด: กันตนา
ราโมน่า ซาโนลารี่ (เกิด 12 เมษายน พ.ศ. 2522) ชื่อเล่น โม้นา เป็นอดีตนักแสดง พิธีกร นางแบบนิตยสารวัยรุ่นในอดีต เธอเป็นลูกเสี้ยว สวิส-อิตาเลียน-ไทย-จีน อดีตนักแสดงสังกัดกันตนา เข้าสู่วงการจากการประกวด ดัชชี่บอยแอนด์เกิร์ล ปี 1996 จากนั้นก็มีผลงานการแสดงต่างๆตามมาอีกหลายๆเรื่อง ปัจจุบันยุติบทบาทในวงการบันเทิงแล้ว
ประวัติ

ราโมน่า ซาโนลารี่ บาร์นส์ (อังกฤษ: Ramona Zanolari Barnes) ชื่อเล่น โม้นา เป็นนักแสดง พิธีกร นางแบบนิตยสารวัยรุ่นในอดีต เธอเป็นลูกเสี้ยว สวิส-อิตาเลียน-ไทย-จีน มีพี่น้องทั้งหมด 3 คน โดยเธอเป็นบุตรคนที่สาม มีพี่สาวที่เป็นนักแสดงเช่นกันคือ เจสสิก้า ซาโนลารี่ และ แองเจล่า ซาโนลารี่
ราโมน่าจบการศึกษาระดับประถมศึกษา จนถึงระดับมัธยมต้นจาก โรงเรียนสมถวิล ราชดำริ จากนั้นศึกษาต่อระดับมัธยมปลายที่ โรงเรียนนานาชาติร่วมฤดี ระดับปริญญาตรี มหาวิทยาลัยอัสสัมชัญ และสำเร็จการศึกษาระดับปริญญาโทที่มหาวิทยาลัยแห่งหนึ่งใน ประเทศสหรัฐอเมริกา
ราโมน่าเข้าสู่วงการบันเทิงจากการประกวด Dutchie Boys & Girls ปี 1996 หลังจากที่เธอได้ตำแหน่งแล้ว ก็มีผลงานละครเข้ามาไม่เคยขาดทั้งเรื่อง สนสะท้าน พ.ศ. 2539, หุบเขากินคน พ.ศ. 2540, รอยอดีต พ.ศ. 2540 ซึ่งละครทั้งสามเรื่องนี้เธอได้แสดงกับ แอนดริว เกร้กสัน เป็นต้น นอกจากนี้ ราโมน่ายังเป็นพิธีกรรายการ ฮิวโก้เกมส์ ทางสถานีโทรทัศน์สีกองทัพบกช่อง 7 อีกด้วย
ปัจจุบัน ราโมน่ายุติบทบาทในวงการบันเทิงแล้ว ต่อมาในปีพ.ศ. 2553 เธอได้กลับมารับงานแสดงอีกครั้ง ในหนังสั้นที่ชื่อว่า TU&EU รับบทเป็น เจสิก้า ด้านชีวิตส่วนตัวเธอแต่งงานกับสามีชาวต่างชาติหนุ่มนักธุรกิจด้านการเงิน และใช้ชีวิตร่วมกันอยู่ที่นิวยอร์ก และมีบุตรชายด้วยกัน 2 คน คือน้อง "มาลาคาย" และน้อง "มิกโก้" และบุตรสาว “แม็คโนเลีย”
ผลงาน > ละครโทรทัศน์

| ปี | เรื่อง | บทบาท | ออกอากาศ |
| --- | --- | --- | --- |

| 2539 | สนสะท้าน   | สนธิยา | ช่อง 5 |
| 2539 | 6/16 ร้ายบริสุทธิ์ | โมน่า | ช่อง 3 |
| 2540 | หุบเขากินคน | ทีร่า | ช่อง 7 |
| 2540 | รอยอดีต | ชลธาร (ใบบัว) | ช่อง 7 |
| 2540 | ชุมทางเขาชุมทอง | ตะขบ | ช่อง 5 |
| 2541 | คืนของฉัน วันของเธอ |  | ช่อง 5 |
| 2541 | หนึ่งใจใบจักร | หนึ่งใจ | ช่อง 5 |
| 2542 | สะพานดาว | นางแบบ (รับเชิญ) | ช่อง 7 |
| 2543 | สายธารหัวใจ | หม่อมราชวงศ์ปฐวี จงสวัสดิ์ (คุณหญิงปัฐวี) | ช่อง 7 |
| 2544 | เทพบุตรสุดที่รัก | สุดที่รัก | ช่อง 3 |
| 2545 | ยอดรักร้อยล้าน | นาตาชา | ช่อง 7 |
| 2545 | โก๋ตี๋กี๋หมวย | มิสมาริซ่า | ช่อง 7 |
| 2547 | เทพบุตรในฝัน | กรวิภา | ช่อง 3 |
ผลงาน > ภาพยนตร์

| ปี พ> ศ. | เรื่อง | รับบทเป็น |
| --- | --- | --- |
| 2539 | แบบว่าโลกนี้มีน้ำเต้าหู้กับครูระเบียบ 2 | โม |
| 2553 | TU&EU | เจสิก้า |
ผลงาน > พิธีกร

พิธีกรรายการ ฮิวโก้เกมส์ (ทางช่อง 7)
ผลงาน > โฆษณา

ลิปแคร์คิวเพลส
นมเปรี้ยว ดัชมิลล์ พร้อมกับ เจสซี่ สเปนเซอร์
ผลงาน > มิวสิควีดีโอ

เพลง "คนแรก" ของ เจมส์ เรืองศักดิ์ ลอยชูศักดิ์ (อัลบั้ม ได้เวลา...เจมส์ / พ.ศ. 2538)
ผลงาน > ผลงานอื่น

ร้องเพลงประกอบละครเรื่อง "สนสะท้าน" ชื่อเพลง "ก็พอ"
ร้องเพลงประกอบละครเรื่อง "กระโปรงบานขาสั้น" ชื่อเพลง "เธอใช่ไหม" ร่วมกับ แองจี้ ซาโนลารี่
ถ่ายแบบนิตยสารวัยรุ่น เช่น GLRL, เธอกับฉัน, The boy, ANGEL เป็นต้น
แสดงมิวสิควีดีโอ
ชนะการประกวด ดัชชี่บอยแอนด์เกิร์ล ปี 1996
สุนทรี ชัยวิรัตนะ

| สุนทรี ชัยวิรัตนะป> ช., ป.ม..ข้อมูลส่วนบุคคล |
| --- | --- |
เกิด: 27 เมษายน พ.ศ. 2519 (48 ปี)
พรรคการเมือง: พลังประชารัฐ

สุนทรี ชัยวิรัตนะ (เกิด 27 เมษายน พ.ศ. 2519) เป็นนักการเมืองชาวไทย อดีตสมาชิกสภาผู้แทนราษฎรจังหวัดชัยภูมิ 1 สมัย และเป็นสมาชิกสภาผู้แทนราษฎร แบบบัญชีรายชือ 1 สมัย เป็นบุตรสาวของสันติ ชัยวิรัตนะ อดีตรัฐมนตรี และหลานสาวของ นายแพทย์ประสิทธิ์ ชัยวิรัตนะ
ประวัติ

สุนทรี ชัยวิรัตน์ (ชื่อเล่น : แหม่ม) เกิดเมื่อวันที่ 27 เมษายน พ.ศ. 2519 เป็นบุตรของนายสันติ ชัยวิรัตนะ อดีตรัฐมนตรีและอดีต ส.ส.ชัยภูมิ 7 สมัย กับนางกัลยา ชัยวิรัตนะ เธอสำเร็จการศึกษาบริหารธุรกิจ​บัณฑิต สาขาการเงินและการธนาคาร จากมหาวิทยาลัยรังสิต
การทำงาน

สุนทรี ชัยวิรัตนะ ลงสมัครรับเลือกตั้งสมาชิกสภาผู้แทนราษฎรจังหวัดชัยภูมิครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ในนามพรรคพลังประชาชน และได้รับเลือกตั้งเป็นสมาชิกสภาผู้แทนราษฎรสมัยแรก ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 เธอย้ายมาลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ สังกัดพรรคเพื่อไทย และได้รับเลือกตั้งอีกสมัย
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เธอย้ายมาสังกัดพรรคภูมิใจไทย พร้อมกับ ประสิทธิ์ ชัยวิรัตนะ เนื่องจากปัญหาพื้นที่ทับซ้อนกับตระกูลเกียรติก้องชูชัย แต่ในที่สุดก็ไม่ได้รับเลือกตั้ง
ในการเลือกตั้งปีพ.ศ. 2566 ได้เข้าลงสมัครรับเลือกตั้งในสังกัดพรรคพลังประชารัฐ
การทำงาน > สมาชิกสภาผู้แทนราษฎร

สุนทรี ชัยวิรัตนะ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดชัยภูมิ สังกัดพรรคพลังประชาชน (พ.ศ. 2541) → พรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 แบบบัญชีรายชื่อ สังกัดพรรคเพื่อไทย
เครื่องราชอิสริยาภรณ์

พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2552 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พระแม่องค์ธรรม

อักษร 母 หมู่ หมายถึง 'พระแม่องค์ธรรม' พระเป็นเจ้าตามความเชื่อของลัทธิเซียนเทียนเต้าและอีก 5 ลัทธิที่แตกแขนงออกมา
พระแม่องค์ธรรม (จีน: 老母 เหลาหมู่) คือพระเป็นเจ้าตามความเชื่อของลัทธิบัวขาว รวมถึงลัทธิศาสนาต่าง ๆ ในประเทศจีนที่สืบมาจากลัทธินี้ด้วย เช่น ลัทธิเซียนเทียนเต้า ลัทธิอนุตตรธรรม ลัทธิถงซั่นเซ่อ ลัทธิฉือฮุ่ยถัง ลัทธิเทียนเต๋อเซิ่ง และลัทธิเต้าเยวี่ยน
ประวัติ

ความเชื่อเรื่องพระแม่ซีหวังหมู่เริ่มปรากฏขึ้นในศาสนาพื้นบ้านจีนมาตั้งแต่สมัยราชวงศ์ซาง ความเชื่อนี้ได้พัฒนาต่อมาว่านางเป็นราชินีแห่งสวรรค์ เป็นเทพีแห่งการมีอายุยืน และความรุ่งเรือง
ลัทธิบัวขาวซึ่งเกิดขึ้นในสมัยราชวงศ์หยวน เรียกนางว่า "อู๋เซิงเหลาหมู่"  หรือ เหลาหมู่ (พระแม่องค์ธรรม) และนับถือเป็นพระเป็นเจ้า มีพิธีกรรมการบูชามาตั้งแต่คริสต์ศวรรษที่ 16 ลัทธินี้เชื่อว่าพระแม่องค์ธรรมคือพระผู้สร้างโลกและสรรพชีวิตทั้งหลาย และเนื่องจากโลกเข้าสู่ยุคเสื่อม พระแม่องค์ธรรมจึงส่งศาสดาและนักปราชญ์ทั้งหลายมาทำหน้าที่ช่วยเหลือสรรพสัตว์กลับไปสู่พระแม่องค์ธรรมดังเดิม โดยพระศรีอริยเมตไตรยถูกส่งมาช่วยกอบกู้โลกในวาระสุดท้ายนี้ ลัทธิบัวขาวได้เคลื่อนไหวทางการเมืองด้วย เพื่อที่จะปลดปล่อยชาวจีนจากการปกครองของจักรวรรดิมองโกล ทางการราชวงศ์หยวนเห็นว่าลัทธินี้เป็นภัยต่อความมั่นคงของประเทศจึงถูกปราบปรามอย่างหนัก แต่ความเชื่อของลัทธิบัวขาวยังคงแพร่หลายอยู่
ต่อมาหวง เต๋อฮุย ได้ก่อตั้งลัทธิเซียนเทียนเต้า โดยสืบแนวคำสอนและการปฏิบัติต่อมาจากลัทธิบัวขาว คือบูชาพระแม่องค์ธรรมเป็นพระเจ้า ความเชื่อนี้ยังสืบทอดต่อไปยังลัทธิทั้ง 5 ที่แตกแขนงต่อมากเซียนเทียนเต้า อันได้แก่ ลัทธิอนุตตรธรรม ลัทธิถงซั่นเซ่อ ลัทธิฉือฮุ่ยถัง ลัทธิเทียนเต๋อเซิ่ง และลัทธิเต้าเยวี่ยน ซึ่งต่างสืบทอดการนับถือพระแม่องค์ธรรมมาจนปัจจุบัน แต่อาจเรียกชื่อแตกต่างกันไปในแต่ละลัทธิ เช่น ลัทธิอนุตตรธรรมและลัทธิถงซั่นเซ่อมักเรียกว่า "อู๋จี๋เหลาหมู่" ลัทธิฉือฮุ่ยถังว่า "เหยาฉือจินหมู่" ลัทธิเทียนเต๋อเซิ่งว่า "อู๋เซิงเซิ่งหมู่" ลัทธิเต้าเยวี่ยนว่า "จื้อเซิ่งเซียนเทียนเหลาจู่" เป็นต้น
ความเชื่อ

ความเชื่อเรื่องพระแม่องค์ธรรมมีลักษณะคล้ายกับความเชื่อเรื่องพรหมันในศาสนาฮินดู กล่าวคือ ลัทธิบัวขาว ลัทธิเซียนเทียนเต้า ลัทธิสาขาของเซียนเทียนเต้าทั้ง 5 เชื่อว่าก่อนฟ้าดิน (สวรรค์และโลก) จะก่อกำเนิด มีพลังงานอย่างหนึ่งเรียกว่า “เต๋า” แพร่หลายอยู่ทั่วไป ครอบคลุมโอบอุ้มสภาวะทุกอย่างไว้ พลังงานนี้เป็นต้นกำเนิดของทุกสรรพสิ่งในจักรวาล ด้วยเหตุนี้จึงพลังงานนั้นเรียกว่า “พระแม่องค์ธรรม” หรือ “พระเป็นเจ้า” สรรพชีวิตทั้งหลายจึงมีต้นกำเนิดมาจากธรรมชาติบริสุทธิ์ดั้งเดิมนี้ แต่สรรพสัตว์กลับหลงลืมสภาวะดั้งเดิมของตน หลงติดอยู่กับสิ่งต่าง ๆ ในโลก จึงไม่อาจกลับสู่เบื้องบนซึ่งเป็นธรรมชาติเดิมได้ ด้วยเหตุนี้พระแม่องค์ธรรมจึงต้องส่งพระพุทธเจ้า พระโพธิสัตว์ และธรรมาจารย์ (จู่ซือ) ทั้งหลายมาเกิดบนโลกเพื่อถ่ายทอดธรรม และฉุดช่วยสรรพสัตว์กลับคืนสู่เบื้องบน
ลัทธิอนุตตรธรรมเชื่อมโยงพระแม่องค์ธรรมกับศาสนาพุทธ โดยสอนว่า เพื่อฉุดช่วยสรรพสัตว์กลับสู่นิพพาน (หมายถึงสวรรค์) พระแม่องค์ธรรมได้ส่งพระพุทธเจ้ามาช่วยสรรพสัตว์และปกครองแต่ละยุค รวมทั้งสิ้น 10 พระองค์ ยุคสามกัปสุดท้ายคือ ยุคเขียวของพระทีปังกรพุทธเจ้า ยุคแดงของพระศากยมุนีพุทธเจ้า และยุคขาวของพระเมตไตรยพุทธเจ้าตามลำดับ นอกจากนี้ ยังเชื่อว่าพระแม่องค์ธรรมคือพระเป็นเจ้าพระองค์เดียวกับพระยาห์เวห์ อัลลอฮ์ อาทิพุทธะ ฯลฯ โดยถ่ายทอดธรรมแก่ศาสดาของแต่ละศาสนาโดยมีจุดหมายเดียวกันคือนำศาสนิกชนกลับสู่สวรรค์เดิม และอยู่ร่วมกับพระแม่องค์ธรรม จึงถือว่าอนุตตรธรรมเป็นรากฐานของทุกศาสนาในโลก
ลัทธิกลุ่มนี้ยังเชื่อว่าการเป็นพระพุทธเจ้า พระโพธิสัตว์ และเซียน เป็นอริยฐานะที่พระแม่องค์ธรรมจะประทานแก่บุคคลผู้อุทิศตนเผยแผ่วิถีธรรมหลังจากคนเหล่านี้ถึงแก่กรรม เช่น จาง เทียนหรัน ธรรมาจารย์คนที่ 18 ของลัทธิอนุตตรธรรม ได้รับอริยฐานะจากพระแม่องค์ธรรมให้เป็น “เทียนหรันกู่ฝอ” ธรรมอธิการหัน เอินหรง ได้เป็น “ไป๋สุ่ยเซิ่งตี้” เป็นต้น
ผู้นับถือลัทธิเหล่านี้จะรับโองการและโอวาทของพระแม่องค์ธรรม (รวมทั้งสิ่งศักดิ์สิทธิ์อื่น ๆ) ผ่านทาง "ซันไฉ" ร่างทรงหญิงพรหมจรรย์ที่ถูกคัดเลือกและฝึกมาโดยเฉพาะ โอวาทที่ผ่านทางร่างทรงเหล่านี้จึงถือเป็น “อาณัติแห่งสวรรค์” (天命 เทียนมิ่ง) ที่สาวกทุกคนต้องยอมรับ การแต่งตั้งตำแหน่งต่าง ๆ ในลัทธิ เช่น จู่ซือ (ธรรมาจารย์) เหล่าเฉียนเหริน (ธรรมอธิการ) เฉียนเหริน (รองธรรมอธิการ) เตี่ยนฉวนซือ (อาจารย์ถ่ายทอดธรรม) ก็มาจากอาณัติสวรรค์ในลักษณะนี้ด้วย
อำพล พันธุ์ประสิทธิ์

| อำพล พันธุ์ประสิทธิ์ต> ช., ต.ม. |
| --- | --- |

สมาชิกสภาผู้แทนราษฎรจังหวัดชัยภูมิ
ดำรงตำแหน่ง 4 เมษายน พ.ศ. 2519 – 19 มีนาคม พ.ศ. 2526
 
ข้อมูลส่วนบุคคล
เกิด: 26 ตุลาคม พ.ศ. 2477 (89 ปี) อำเภอเมืองชัยภูมิ จังหวัดชัยภูมิ

อำพล พันธุ์ประสิทธิ์ (เกิด 26 ตุลาคม พ.ศ. 2477) อดีตสมาชิกสภาผู้แทนราษฎรจังหวัดชัยภูมิ 2 สมัย
ประวัติ

อำพล พันธุ์ประสิทธิ์ เกิดเมื่อวันที่ 26 ตุลาคม พ.ศ. 2477 เป็นบุตรของนายพูน กับนางสุนันท์ พันธ์ประสิทธิ์ สำเร็จการศึกษาระดับประถมศึกษา จาก โรงเรียนภูมิวิทยา และ โรงเรียนอุดมวิทยา อำเภอภูเขียว จังหวัดชัยภูมิ ระดับมัธยมศึกษา จาก โรงเรียนอัสสัมชัญศรีราชา และ โรงเรียนอัสสัมชัญ ระดับปริญญาตรี ที่แผนกวารสารศาสตร์ (คณะวารสารศาสตร์และสื่อสารมวลชน ในปัจจุบัน) มหาวิทยาลัยธรรมศาสตร์ และได้เข้าศึกษาต่อที่สถาบัน World Press Institute ที่ Macalester College ประเทศสหรัฐอเมริกา
การทำงาน

อำพล เริ่มทำงานครั้งแรกในช่วงที่เป็นนักศึกษาที่ หนังสือพิมพ์สยามรัฐ ที่มี นายประจวบ ทองอุไร เป็น บรรณาธิการ  โดยเริ่มจากการเป็นผู้สื่อข่าวเศรษฐกิจ และ เป็นผู้เขียนคอลัมน์วิจารณ์การเมือง
ก่อนที่จะได้สอบชิงทุนการศึกษาจาก นิตยสาร Reader's Digest ไปศึกษาต่อที่ สหรัฐอเมริกา
หลังจากที่สำเร็จการศึกษากลับมา อำพลก็ได้เข้าทำงานที่บริษัทเชลส์ (ประเทศไทย) จำกัด ในฝ่ายประชาสัมพันธ์ ตำแหน่ง Press Officer ระดับ  Supervisor  และได้ลาออกจากงานหลังจากได้เลื่อนตำแหน่งขึ้นเป็นระดับ Executive โดยใน พ.ศ. 2513 ได้เข้าทำงานที่ สถานีโทรทัศน์ไทยทีวีสีช่อง 3 ในตำแหน่งเลขานุการผู้อำนวยการ และยังได้เป็นผู้จัดรายการทีวีให้กับช่องอื่นอีกด้วย
งานการเมือง

อำพล ได้ลงสมัครเลือกตั้งสมาชิกสภาผู้แทนราษฎรครั้งแรกใน พ.ศ. 2518 สังกัดพรรคกิจสังคม แต่ได้รับเลือกตั้งครั้งแรก ในพ.ศ. 2519 และได้รับเลือกติดต่อกันรวม 2 ครั้ง
งานการเมือง > สมาชิกสภาผู้แทนราษฎร

อำพล พันธุ์ประสิทธิ์ ได้รับการเลือกตั้งเป็นสมาชิกสภาผู้แทนราษฎรทั้งหมด 2 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 จังหวัดชัยภูมิ สังกัดพรรคกิจสังคม
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 จังหวัดชัยภูมิ สังกัดพรรคกิจสังคม
เครื่องราชอิสริยาภรณ์

พ.ศ. 2524 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 3 ตริตาภรณ์ช้างเผือก (ต.ช.)
พ.ศ. 2522 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 3 ตริตาภรณ์มงกุฎไทย (ต.ม.)
ทิม ภูริพัฒน์

| ทิม ภูริพัฒน์ม> ป.ช., ม.ว.ม. |
| --- | --- |

รัฐมนตรีช่วยว่าการกระทรวงศึกษาธิการ
ดำรงตำแหน่ง 8 เมษายน – 7 สิงหาคม พ.ศ. 2501
นายกรัฐมนตรี: ถนอม กิตติขจร
รัฐมนตรี
ดำรงตำแหน่ง 1 มกราคม – 8 เมษายน พ.ศ. 2501
นายกรัฐมนตรี: ถนอม กิตติขจร
 

ทิม ภูริพัฒน์ อดีตรัฐมนตรีที่ไม่ประจำกระทรวง อดีตรัฐมนตรีช่วยว่าการกระทรวงศึกษาธิการ ในรัฐบาลถนอม กิตติขจร และอดีตสมาชิกสภาผู้แทนราษฎรจังหวัดอุบลราชธานี 4 สมัย และสมาชิกสภาผู้แทนราษฎรจังหวัดขอนแก่น 1 สมัย
ประวัติ

ทิม เป็นบุตรของนายชู นางหอม และเป็นพี่ชายของ ทองอินทร์ ภูริพัฒน์ อดีตรัฐมนตรีที่ถูกสังหารโหดเมื่อปี พ.ศ. 2492 เขาได้รับการศึกษาหลักสูตรประกาศนียบัตรประโยคครูประถม (ป.ป.) จากโรงเรียนฝึกหัดครูวัดบวรนิเวศ ในปี พ.ศ. 2463 จากนั้นได้เข้ารับราชการครู
การเมือง

ทิม ภูริพัฒน์ ได้รับเลือกตั้งเป็นสมาชิกสภาผู้แทนราษฎรจังหวัดอุบลราชธานี ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2480 ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป มกราคม พ.ศ. 2489 (ต่อมาเข้าร่วมกับพรรคสหชีพ)  ย้ายมาลงสมัครในพื้นที่จังหวัดขอนแก่น หลังจากน้นกลับมาลงสมัครรับเลือกตั้งในพื้นที่จังหวัดอุบลราชธานี อีก 3 สมัย ในปี พ.ศ. 2495 และ พ.ศ. 2500 (2 ครั้ง) สังกัดพรรคเศรษฐกร ครั้งหนึ่ง และพรรคสหภูมิ อีกครั้งหนึ่ง
ในเดือนพฤศจิกายน พ.ศ. 2491 ทิม ภูริพัฒน์ พร้อมด้วยทองอินทร์ ภูริพัฒน์ เตียง ศิริขันธ์ ถวิล อุดล และ ฟอง สิทธิธรรม ถูกจับกุมในข้อหา “กบฏแบ่งแยกดินแดน” ซึ่งทั้งหมดถูกปล่อยตัวในชั้นศาล เนื่องจากไม่มีหลักฐาน
ทิม เคยเป็นรองหัวหน้าพรรคเศรษฐกร ในปี พ.ศ. 2498
ทิม ภูริพัฒน์ ได้รับแต่งตั้งเป็นรัฐมนตรีที่ไม่ประจำกระทรวง ในรัฐบาลของพลโท ถนอม กิตติขจร (ยศขณะนั้น) ในวันที่ 1 มกราคม พ.ศ. 2501 สั่งราชการกระทรวงศึกษาธิการ ต่อมาวันที่ 8 เมษายน พ.ศ. 2501 จึงปรับตำแหน่งเป็นรัฐมนตรีช่วยว่าการกระทรวงศึกษาธิการ และพ้นจากความเป็นรัฐมนตรี ในวันที่ 7 สิงหาคม พ.ศ. 2501
ทิม ภูริพัฒน์ จดทะเบียนจัดตั้งพรรคเศรษฐกร ขึ้นอีกครั้งในปี พ.ศ. 2517 โดยเขารับหน้าที่เป็นหัวหน้าพรรค
เครื่องราชอิสริยาภรณ์

พ.ศ. 2504 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2499 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
ลลิตา ไพศาล

| ลลิตา ไพศาล |
| --- | --- |
เกิด: ลลิตา ไพศาล 4 กันยายน พ.ศ. 2531 (36 ปี) กรุงเทพมหานคร ประเทศไทย
สัญชาติ: ไทย
ศิษย์เก่า: คณะศิลปกรรมศาสตร์ มหาวิทยาลัยศรีนครินทรวิโรฒ
อาชีพ: นักแสดง พิธีกร
ปีปฏิบัติงาน: พ.ศ. 2549 – ปัจจุบัน
ลลิตา ไพศาล ชื่อเล่น มิ้นท์ (เกิด 4 กันยายน พ.ศ. 2531) อดีตเคยเป็นพิธีกรรายการสตรอเบอรี่ชีสเค้กของค่ายดวงมาลีมณีจันทร์ของ จันทร์จิรา จูแจ้ง อยู่มาถึงประมาณ 7 ปี ปัจจุบันเป็นนักแสดงอิสระ
การศึกษา

ลลิตาสำเร็จการศึกษาระดับชั้นมัธยมศึกษาจาก โรงเรียนเบญจมราชาลัย ในพระบรมราชูปถัมภ์ และเข้าศึกษาต่อในระดับอุดมศึกษาที่ คณะศิลปกรรมศาสตร์ เอกการแสดงและกำกับการแสดง มหาวิทยาลัยศรีนครินทรวิโรฒ ด้วยเกียรตินิยมอันดับ 1 (ร่วมรุ่นเดียวกับ ชนิดาภา พงศ์ศิลป์พิพัฒน์, รตวรรณ ออมไธสง)
ผลงาน > ละครโทรทัศน์

| ปี | เรื่อง | บทบาท |
| --- | --- | --- |
| 2552 | ก๊วนกามเทพ | รุ่งทิวา |
| 2554 | กุหลาบร้ายกลายรัก | เค้ก |
| 2555 | รักสุดปลายฟ้า | มินเดี๊ยะ |
| 2557 | เรือนริษยา | เดือน |
| 2558 | เลือดมังกร ตอน กระทิง | หลิงเจียหลิน (รับเชิญ) |
| 2559 | กระถินริมรั้ว | วิเวียน |
| 2560 | ทรายย้อมสี | นวล |
| 2560 | สายธารหัวใจ | กนกอร (รับเชิญ) |
| 2561 | เสน่ห์นางครวญ | จำเรียง |
| 2561 | สาปกระสือ | ฉัตรฉาย |
| 2562 | Secret Garden อลเวงรักสลับร่าง | แอนนา |
ผลงาน > ละครซีรีส์

| ปี | ซีรีส์ | รับบท | หมายเหตุ |
| --- | --- | --- | --- |
| พ.ศ. 2552 | สายลับเดอะซีรีส์ กับ 24 คดีสุดห้ามใจ  ตอน แหวนสุดรัก..พลับพลึงธาร | แฟนของสมคิด | รับเชิญ |
| พ.ศ. 2553 | บันทึกกรรม  ตอน ระวังคนข้างหลัง | น้ำ |  |
| พ.ศ. 2557 | เซน...สื่อรักสื่อวิญญาณ  ตอน ย้อนเวลา | ปราณ | รับเชิญ |
| พ.ศ. 2558 | บันทึกกรรม  ตอน เงื่อน / ตาย | นิชา | รับเชิญ |
| พ.ศ. 2559 | มิติรัก ผ่านเลนส์ แผ่นดินรูปหัวใจ | หยา |  |
| พ.ศ. 2560 | 7 วันจองเวร 2 ต่อตัด สัมผัสผวา | หมอกิ่ง | รับเชิญ |
ผลงาน > วาไรตี้เกมส์โชว์

| ปี | รายการ | ร่วมกับ |
| --- | --- | --- |
| พ.ศ. 2555 | เจาะเวลามหาสนุก | เบลล์ นันทิกานต์ สิงหา และ มายด์ มณฑิรา สุวรรณเลิศเจริญ |
ผลงาน > มิวสิควิดีโอ

เพลง ไม่เดือดร้อน ของ แคลีน
เพลง แค่เรา ต้น ธนษิต
เพลง นอนจับมือกันครั้งแรก season five
ผลงาน > พิธีกร

รายการ สตรอเบอรี่ชีสเค้ก  พ.ศ. 2549 - พ.ศ. 2556
รายการ ห้องข่าวบันเทิง ทางช่องเวิร์คพอยท์ โดยเมื่อวันที่ 17 - 22 - 24 ธันวาคม พ.ศ. 2558
รายการ คอนเฟตตี้ ไทยแลนด์ ทางเฟซบุ๊ค Confetti Thailand พ.ศ. 2561
แหล่งข้อมูลอื่น

ลลิตา ไพศาล ที่เฟซบุ๊ก
ลลิตา ไพศาล ที่อินสตาแกรม
วุฒิชัย สงวนวงศ์ชัย

| วุฒิชัย สงวนวงศ์ชัยม> ป.ช., ม.ว.ม. |
| --- | --- |

รัฐมนตรีช่วยว่าการกระทรวงอุตสาหกรรม
ดำรงตำแหน่ง 9 กรกฎาคม พ.ศ. 2542 – 9 พฤศจิกายน พ.ศ. 2543
นายกรัฐมนตรี: ชวน หลีกภัย
 
ข้อมูลส่วนบุคคล
เกิด: 13 มีนาคม พ.ศ. 2501 (66 ปี) อำเภอบำเหน็จณรงค์ จังหวัดชัยภูมิ
พรรคการเมือง: ไทยรักไทย (2546–2550)   ประชาธิปัตย์ (2550–ปัจจุบัน)
คู่สมรส: อินทิรา สงวนวงศ์ชัย

วุฒิชัย สงวนวงศ์ชัย (เกิด 13 มีนาคม พ.ศ. 2501) อดีตรัฐมนตรีช่วยว่าการกระทรวงอุตสาหกรรม ในรัฐบาลชวน หลีกภัย อดีตสมาชิกสภาผู้แทนราษฎรจังหวัดชัยภูมิ สังกัดพรรคไทยรักไทย และเป็นหนึ่งในกรรมการบริหารที่ถูกตัดสิทธิ์ทางการเมือง (บ้านเลขที่ 111)
ประวัติ

วุฒิชัย เกิดเมื่อวันที่ 13 มีนาคม พ.ศ. 2501 ที่ อำเภอบำเหน็จณรงค์ จังหวัดชัยภูมิ เป็นบุตรของนายเลี่ยงฮุย นางเง็กงอ สงวนวงศ์ชัย ด้านชีวิตส่วนตัว สมรสกับนางอินทิรา สงวนวงศ์ชัย และมีพี่ชายคือพุฒิพงศ์ สงวนวงศ์ชัย อดีต สว.ชัยภูมิ และอดีต สส.พรรคประชาธิปัตย์
สำเร็จการศึกษาระดับปริญญาตรี บริหารธุรกิจ จากมหาวิทยาลัยอัสสัมชัญ
งานการเมือง

วุฒิชัย สงวนวงศ์ชัย ได้รับเลือกตั้งเป็นสมาชิกสภาผู้แทนราษฎร จังหวัดชัยภูมิ ติดต่อกันถึง 7 สมัยในหลายสังกัดพรรคการเมืองเช่น พรรคสามัคคีธรรม, พรรคกิจสังคม และ พรรคชาติพัฒนา ต่อมาได้ย้ายมาสังกัดพรรคไทยรักไทย ภายหลังจากการยุบรวมพรรค และได้ถูกตัดสิทธิ์ทางการเมืองเป็นเวลา 5 ปี ในปี พ.ศ. 2550 หลังจากนั้นเขาได้มีส่วนสนับสนุนให้ภรรยา, บุตรชาย และพี่ชาย ลงสมัครรับเลือกตั้งในนามพรรคประชาธิปัตย์
วุฒิชัย สงวนวงศ์ชัย เคยได้รับแต่งตั้งเป็นรัฐมนตรีช่วยว่าการกระทรวงอุตสาหกรรม หลังจากการลาออกของนายปรีชา เลาหพงศ์ชนะ ในรัฐบาลของนายชวน หลีกภัย ซึ่งมีนายสุวัจน์ ลิปตพัลลภ เป็นรัฐมนตรีว่าการฯ
งานการเมือง > สมาชิกสภาผู้แทนราษฎร

วุฒิชัย สงวนวงศ์ชัย ได้รับการเลือกตั้งเป็นสมาชิกสภาผู้แทนราษฎรมาแล้วทั้งหมด 7 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดชัยภูมิ สังกัดพรรคกิจสังคม
การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดชัยภูมิ สังกัดพรรคสามัคคีธรรม
การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดชัยภูมิ สังกัดพรรคชาติพัฒนา
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดชัยภูมิ สังกัด พรรคชาติพัฒนา
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดชัยภูมิ สังกัดพรรคชาติพัฒนา
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดชัยภูมิ สังกัดพรรคชาติพัฒนา → พรรคไทยรักไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดชัยภูมิ พรรคไทยรักไทย
เครื่องราชอิสริยาภรณ์

พ.ศ. 2543 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2542 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
กาลครั้งหนึ่งเมื่อเช้านี้

| กาลครั้งหนึ่งเมื่อเช้านี้ |
| --- | --- |

กำกับ: บัณฑิต ฤทธิ์ถกล
เขียนบท: ชนินทร ประเสริฐประศาสน์
อำนวยการสร้าง: เจริญ เอี่ยมพึ่งพร
นักแสดงนำ: สันติสุข พรหมศิริ   จินตหรา สุขพัฒน์  มาตัง จันทรานี  รณรงค์ บูรณัติ  ปรมัติ ธรรมมล  ชาลี ไตรรัตน์  ภูมิ พัฒนายุทธ
ดนตรีประกอบ: ดนู ฮันตระกูล
ผู้จัดจำหน่าย: ไฟว์สตาร์ โปรดักชั่น
วันฉาย: 28 มกราคม พ.ศ. 2538
ประเทศ: ประเทศไทย
ภาษา: ภาษาไทย
ข้อมูลจาก IMDb
ข้อมูลจากฐานข้อมูลภาพยนตร์ไทย
ข้อมูลจากสยามโซน
กาลครั้งหนึ่งเมื่อเช้านี้ (ชื่ออังกฤษ: Once Upon a Time) เป็นภาพยนตร์ไทยที่ออกฉายเมื่อวันที่ 28 มกราคม พ.ศ. 2538 กำกับโดยบัณฑิต ฤทธิ์ถกล นำแสดงโดย สันติสุข พรหมศิริ, จินตหรา สุขพัฒน์, มาตัง จันทรานี, รณรงค์ บูรณัติ, ปรมัติ ธรรมมล, ชาลี ไตรรัตน์ และ ภูมิ พัฒนายุทธ
เรื่องย่อ

"กาลครั้งหนึ่งนานมาแล้ว… เด็กๆในหมู่บ้านแห่งหนึ่งได้หนีออกจากบ้าน และแอบเข้าไปเที่ยวเล่นในปราสาท ซึ่งมีแม่มดใจร้ายอยู่ เด็กๆถูกนางแม่มดใจร้ายสาปให้เป็นสัตว์ต่างๆ พอดีเจ้าชายเดินทางผ่านมา จึงใช้ดาบวิเศษช่วยเด็กๆ เหล่านั้น ให้พ้นคำสาปของแม่มด แม่มดได้เสกยักษ์ตาเดียวขึ้นมาจากหลุมตรงเข้าต่อสู้กับเจ้าชายอย่างดุเดือด" เรื่องที่เล่าเป็นนิทานที่ "ดำรง" เล่าให้ลูกทั้งสามฟังเสมอฯ แต่ชีวิตของเด็กทั้งสาม ได้พบเหตุการณ์ยิ่งกว่านิทาน เมื่อเด็กๆได้ถูกจับตัวไป
นักแสดง

สันติสุข พรหมศิริ...ดำรง
จินตหรา สุขพัฒน์...อาภา
มาตัง จันทรานี...โอ๋
รณรงค์ บูรณัติ...นกแล
ปรมัติ ธรรมมล...อ้น
ชาลี ไตรรัตน์...อั้ม
ภูมิ พัฒนายุทธ...เลี้ยว
สมจินต์ ธรรมทัต...จำนงค์